9 ವಿದೇಶಿ ಉಪಗ್ರಹಗಳನ್ನು ಹೊತ್ತು ನಭಕ್ಕೆ ಹಾರಿದ ಪಿಎಸ್‍ಎಲ್‍ವಿ ಸಿ-48

ಶ್ರೀಹರಿಕೋಟಾ: ಭಾರತೀಯ ಬಾಹ್ಯಾಕಾಶ ಸಂಸ್ಥೆ(ಇಸ್ರೋ) ನಿರ್ಮಿಸಿರುವ ಪಿಎಸ್‍ಎಲ್‍ವಿ ಸಿ-48 ಉಪಗ್ರಹ ಯಶಸ್ವಿಯಾಗಿ ನಭಕ್ಕೆ ಹಾರಿದ್ದು, ತನ್ನೊಂದಿಗೆ 9 ವಿದೇಶಿ ನಿರ್ಮಿತ ಉಪಗ್ರಹಗಳು ಸೇರಿದಂತೆ ಒಟ್ಟು 10 ಉಪಗ್ರಹಗಳನ್ನು ಹೊತ್ತೊಯ್ದಿದೆ.

ಆಂಧ್ರ ಪ್ರದೇಶದ ಶ್ರೀಹರಿಕೋಟಾದ ಸತೀಶ್ ಧವನ್ ಬಾಹ್ಯಾಕಾಶ ಉಡಾವಣಾ ಕೇಂದ್ರದಿಂದ ಮಧ್ಯಾಹ್ನ 3.25ರ ಸುಮಾರಿಗೆ ಪಿಎಸ್‍ಎಲ್‍ವಿ ಸಿ-48 ನಭಕ್ಕೆ ಹಾರಿದೆ. 2019ರಲ್ಲಿ ಇದು 6ನೇ ಉಡಾವಣೆಯಾಗಿದ್ದು, ಇದೇ ಡಿಸೆಂಬರಿನಲ್ಲಿ ಇನ್ನೊಂದು ಪಿಎಸ್‍ಎಲ್‍ವಿ ಉಡಾವಣೆಗೆ ಇಸ್ರೋ ಸಿದ್ಧತೆ ನಡೆಸಿದೆ. ಇದು ಇನ್ನೂ 5 ಉಪಗ್ರಹಗಳನ್ನು ಹೊತ್ತೊಯ್ಯಲಿದೆ ಎಂದು ಇಸ್ರೋ ಮೂಲಗಳು ತಿಳಿಸಿವೆ.

Less than an hour(3:25pm IST) to go for the launch of #RISAT2BR1 & 9 customer satellites by #PSLVC48
Live telecast begins at 3:00 pm IST
ISRO Website : https://t.co/Wl1Pnlm2kh
Youtube: https://t.co/XJY2DdkqWT
Facebook: https://t.co/zugXQAGoNq pic.twitter.com/8L8SOMsVyb

— ISRO (@isro) December 11, 2019

ಇದು ಇಸ್ರೋದ ಪಿಎಸ್‍ಎಲ್‍ವಿ 50ನೇ ಉಡಾವಣೆಯಾಗಿದ್ದು, ಸತೀಶ್ ಧವನ್ ಬಾಹ್ಯಾಕಾಶ ಉಡಾವಣಾ ಕೇಂದ್ರದಿಂದ ಉಡಾವಣೆ ಮಾಡಲಾದ 75ನೇ ಉಪಗ್ರಹವಾಗಿದೆ. ಇದು 628 ಕೆಸ.ಜಿ. ತೂಕವಿದ್ದು, 44.4 ಮೀಟರ್ ಎತ್ತರವಿದೆ. ಭೂ ಪರಿವೀಕ್ಷಣಾ ಉಪಗ್ರಹ ಆರ್‍ಐ ಸ್ಯಾಟ್-2ಬಿಆರ್1 ಸೇರಿದಂತೆ ಇತರ ವಿವಿಧ ದೇಶಗಳ 9 ವಾಣಿಜ್ಯ ಉಪಗ್ರಹಗಳನ್ನು ಕಕ್ಷೆಗೆ ಸೇರಿಸಲಿದೆ. ಆರ್‍ಐ ಸ್ಯಾಟ್-2ಬಿಆರ್1 ಭೂ ವೀಕ್ಷಣೆಯ ಉಪಗ್ರಹವಾಗಿದ್ದು, ರಡಾರ್ ಮೂಲಕ ದೃಶ್ಯವನ್ನು ಸೆರೆಹಿಡಿಯಲಿದೆ. ಈ ಉಪಗ್ರಹ ಉಡಾವಣೆಯಿಂದ ಕೃಷಿ, ಭಾರತೀಯ ಸೇನೆ, ಅರಣ್ಯ ಹಾಗೂ ನೈಸರ್ಗಿಕ ವಿಕೋಪಗಳ ನಿರ್ವಹಣೆಗೆ ಸಹಾಯವಾಗಲಿದೆ ಎಂದು ವರದಿಯಾಗಿದೆ.

Watch Live: Launch of RISAT-2BR1 and 9 customer satellites by PSLV-C48 https://t.co/isQxtthNAR

— ISRO (@isro) December 11, 2019

ಪಿಎಸ್‍ಎಲ್‍ವಿ ಸಿ-48 ನೊಂದಿಗೆ ಉಡಾವಣೆ ಮಾಡಲಾದ 10 ಉಪಗ್ರಹಗಳ ಪೈಕಿ 9 ವಿದೇಶದಾಗಿದ್ದು, ಇದರಲ್ಲಿ ಇಸ್ರೋ ನಿರ್ಮಿತ ‘ರಾಡಾರ್ ಇಮೇಜಿಂಗ್ ಅರ್ಥ್ ಅಬ್ಸರ್ವೇಶನ್ ಸ್ಯಾಟಲೈಟ್ ರಿಸಾಟ್-2 ಬಿಆರ್-1 ಉಪಗ್ರಹ ಕೂಡ ಇದೆ. ಇದನ್ನು ದೇಶದ ಎರಡನೇ ‘ಗುಪ್ತಚರ ಕಣ್ಣು’ ಎಂದೇ ಕರೆಯಲಾಗಿದೆ. ಅಲ್ಲದೆ ಅಮೆರಿಕದ 6, ಇಸ್ರೇಲ್‍ನ 1, ಇಟಲಿಯ 1 ಹಾಗೂ ಜಪಾನಿನ 1 ಉಪಗ್ರಹಗಳು ಸೇರಿವೆ.